Rikunarita-ORG/Wikinium huggingface dataset:
# Ֆունտ ստեռլինգ[խմբագրել | խմբագրել կոդը]

Ֆունտ ստեռլինգ
|  |
| Տեսակ | տարադրամ և ֆունտ |
| ISO 4217 կոդ | GBP |
| Երկիր |  Միացյալ Թագավորություն |
| Ներդրման ամսաթիվը | հուլիսի 27, 1694 |
| Անվամված է | Ֆունտ և ստերլինգ արծաթ |
| Պաշտ օգտագործողներ | Միացյալ Թագավորություն |
| Կազմված է | shilling? և penny? |
| Նշան | £ |
| Նշանի նկարագրություն | £ |
| Հապավում | GBP (£) |
| Մետաղադրամ | Հաճախ օգտագործվող` 1p, 2p, 5p, 10p 20p, 50p, £1, £2
Հազվադեպ օգտագործվող` 3p, 4p, 25p, £5 £20, £500, £1,000 |
| Թղթադրամ | Հաճախ օգտագործվող` £5, £10, £20, £50
Հազվադեպ օգտագործվող` £1, £100 |
| Կենտրոնական բանկ | Անգլիայի բանկ |
| Փոխարինել է | Anglo-Saxon pound?, East African rupee? և pound Scots? |
| Փոխարված է | Ավստրալիական ֆունտ |

**Ֆունտ ստեռլինգ** (Սիմվոլ։ £; ISO code։ GBP), սովորաբար գործածվում է **ֆունտ**, Միացյալ Թագավորության և թագի հպատակների պաշտոնական արժույթն է։

## Պատմություն

Անգլիական ֆունտ ստեռլինգը առաջացել է 10-րդ դարում, այդ ժամանակաշրջանում Անգլիայում ապրող դրամափոխ-ոսկերիչների կողմից։ Դրամափոխները իրենց մոտ էին պահում մարդկանց թանկարժեք իրերը՝ դրա փոխարեն ստացականներ տրամադրելով։ Մարդկանց միջև ապրանքափոխանակությունը իրականացվում էր ստացականների միջոցով, և կարելի է համարել, որ առաջին թղթադրամները հենց ստացականներն են եղել։ Ստացականները ավելի հարմար էին, քան ոսկյա և արծաթյա մետաղադրամները, դրա համար ստացականը, հետո նաև թղթադրամը դարձավ ոսկու նյութական արժեքի այլ տարբերակ։ Ֆունտ ստեռլինգը համարվում է ամենադիմացկուն արժույթը, որի տատանումները աննշան են եղել։ Նրա մի կողմում պատկերված է Անգլիայի թագուհի Էլիզաբեթ երկրորդը, իսկ մյուսում կողմում՝ մարդիկ, որոնցով հպարտանում է Բրիտանիան։ Այսօր Անգլիայում շրջանառության մեջ կա 5, 10, 20, և 50 ֆունտ արժեղությամբ դրամներ։

### Վայրէջքներ

Չնայած իր կայունությանը՝ այնուամենայնիվ ֆունտ ստեռլինգը ունեցել է վայրէջքի պահեր։ Առաջին վայրջքը տեղի է ունեցել երկրորդ համաշխարհային պատերազմից հետո ծանր տնտեսական ճգնաժամի հետևանքով։ Երկրորդը՝1993 թվականին, որի պատճառով Անգլիան կորցրեց մոտ մեկ միլիարդ ԱՄՆ դոլլար։

### Ամենամեծ գործարք

Ֆունտ ստեռլինգով կատարված ամենամեծ գործարքը եղել է ռուս անհայտ գործարարի կողմից, ով 140մլն ֆունտ ստեռլինով գնել է Անգլիայի ամենաթանկ տունը։ Վճարված գինը ռեկորդային է և համարվում է ֆունտ ստեռլինգով կատարված ամենամեծ գործարքը։

XI դարից հատվել են արծաթյա, իսկ XIV դ․ կեսերից՝ նաև ոսկյա դրամներ։ Թղթադրամների թողարկումը սկսվել է 1694 թվականից։ 1816 թվականին երկրում սահմանվել է ոսկյա դրամի ստանդարտ (պահպանվել է մինչև 1914 թվականի օգոստոսը), Ֆունտ ստեռլինգը պաշտոնապես պարունակել է 7,322382 գ զուտ ոսկի։ 1925 թվականի ապրիլից մինչև 1931 թվականի սեպտեմբերը ուժի մեջ Էր ձույլ ոսկու ստանդարտը։ Այն վերացնելուց և բանկային տոմսերը ոսկու հետ փոխանակելը դադարեցնելուց հետո արժեզրկվել Է, մի քանի անգամ դևալվացվել։

## Ծանոթագրություններ

## Արտաքին հղումներ

* Ֆունտ ստեռլինգ (Թղթադրամներ) (անգլ.) (գերմ.)
* Ֆունտ ստեռլինգ - Շոտլանդիա (անգլ.) (գերմ.)
* Ֆունտ ստեռլինգ - Հյուսիսային Իռլանդիա (անգլ.) (գերմ.)
* Ֆունտ ստեռլինգ - Գերնսի (անգլ.) (գերմ.)
* Ֆունտ ստեռլինգ - Ջերսի (անգլ.) (գերմ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆունտ ստեռլինգ» հոդվածին։ |